CELEX: 32015R2192
Language: ro
Date: 2015-11-10 00:00:00
Title: Regulamentul (UE) 2015/2192 al Consiliului din 10 noiembrie 2015 privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani

1.12.2015   
            
            
               RO
            
            
               Jurnalul Oficial al Uniunii Europene
            
            
               L 315/72
            
         REGULAMENTUL (UE) 2015/2192 AL CONSILIULUI
   din 10 noiembrie 2015
   privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 30 noiembrie 2006, Consiliul a adoptat Regulamentul (CE) nr. 1801/2006 privind încheierea Acordului de parteneriat în domeniul pescuitului dintre Comunitatea Europeană și Republica Islamică Mauritania (1) (denumit în continuare „acordul de parteneriat”).
            
         
               (2)
            
            
               Ultimul protocol de stabilire a posibilităților de pescuit și a contribuției financiare prevăzute prin acordul de parteneriat a expirat la 16 decembrie 2014.
            
         
               (3)
            
            
               La 10 iulie 2015, Uniunea și Republica Islamică Mauritania au parafat un nou protocol (2) la acordul de parteneriat (denumit în continuare „protocolul”). Protocolul acordă navelor din Uniune posibilități de pescuit în zonele de pescuit aflate sub suveranitatea sau jurisdicția Republicii Islamice Mauritania.
            
         
               (4)
            
            
               La 10 noiembrie 2015, Consiliul a adoptat Decizia (UE) 2015/2191 (3) privind semnarea și aplicarea provizorie a protocolului.
            
         
               (5)
            
            
               Este oportun să se definească metoda de alocare a posibilităților de pescuit între statele membre, pe durata aplicării protocolului.
            
         
               (6)
            
            
               În conformitate cu articolul 10 alineatul (1) din Regulamentul (CE) nr. 1006/2008 al Consiliului (4), dacă se constată că posibilitățile de pescuit alocate Uniunii în temeiul protocolului nu sunt utilizate pe deplin, Comisia informează statele membre în cauză. Absența unui răspuns, într-un termen ce urmează să fie stabilit de Consiliu, ar trebui să fie considerată ca o confirmare a faptului că navele statului membru în cauză nu utilizează pe deplin posibilitățile de pescuit care le-au fost alocate în perioada respectivă. Termenul respectiv ar trebui să fie stabilit de către Consiliu.
            
         
               (7)
            
            
               Articolul 14 din protocol prevede posibilitatea aplicării acestuia cu titlu provizoriu de la data semnării sale.
            
         
               (8)
            
            
               Prezentul regulament ar trebui să se aplice începând de la data semnării protocolului,
            
         ADOPTĂ PREZENTUL REGULAMENT:
   Articolul 1
   (1)   Posibilitățile de pescuit stabilite prin protocol se alocă statelor membre după cum urmează:
   
               (a)
            
            
               Categoria 1 – Nave de pescuit crustacee, cu excepția langustelor și a crabilor:
               
                           Spania:
                        
                        
                           4 150 tone
                        
                     
                           Italia:
                        
                        
                           600 tone
                        
                     
                           Portugalia:
                        
                        
                           250 tone
                        
                     În cadrul acestei categorii, cel mult 25 de nave pot fi desfășurate simultan în apele mauritane.
            
         
               (b)
            
            
               Categoria 2 – Traulere (nefrigorifice) și nave cu paragate de fund pentru pescuitul de merluciu senegalez:
               
                           Spania:
                        
                        
                           6 000 tone
                        
                     În cadrul acestei categorii, cel mult 6 nave pot fi desfășurate simultan în apele mauritane.
            
         
               (c)
            
            
               Categoria 3 – Nave de pescuit specii demersale altele decât merluciul senegalez, cu alte unelte decât traulul:
               
                           Spania:
                        
                        
                           3 000 tone
                        
                     În cadrul acestei categorii, cel mult 6 nave pot fi desfășurate simultan în apele mauritane.
            
         
               (d)
            
            
               Categoria 4 – Nave de pescuit ton cu plasă-pungă:
               
                           Spania:
                        
                        
                           17 licențe anuale
                        
                     
                           Franța:
                        
                        
                           8 licențe anuale
                        
                     
         
               (e)
            
            
               Categoria 5 – Nave de pescuit ton cu platformă și paragate și nave cu paragate plutitoare:
               
                           Spania:
                        
                        
                           14 licențe anuale
                        
                     
                           Franța:
                        
                        
                           1 licență anuală
                        
                     
         
               (f)
            
            
               Categoria 6 – Traulere frigorifice pentru pescuit pelagic:
               
                           Germania:
                        
                        
                           12 560 tone
                        
                     
                           Franța:
                        
                        
                           2 615 tone
                        
                     
                           Letonia:
                        
                        
                           53 913 tone
                        
                     
                           Lituania:
                        
                        
                           57 642 tone
                        
                     
                           Țările de Jos:
                        
                        
                           62 592 tone
                        
                     
                           Polonia:
                        
                        
                           26 112 tone
                        
                     
                           Regatul Unit:
                        
                        
                           8 531 tone
                        
                     
                           Irlanda:
                        
                        
                           8 535 tone
                        
                     În fiecare an al perioadei de valabilitate a protocolului, statele membre dispun de următorul număr de licențe trimestriale:
               
                           Germania:
                        
                        
                           4
                        
                     
                           Franța:
                        
                        
                           2
                        
                     
                           Letonia:
                        
                        
                           20
                        
                     
                           Lituania:
                        
                        
                           22
                        
                     
                           Țările de Jos:
                        
                        
                           16
                        
                     
                           Polonia:
                        
                        
                           8
                        
                     
                           Regatul Unit:
                        
                        
                           2
                        
                     
                           Irlanda:
                        
                        
                           2
                        
                     Statele membre informează Comisia dacă anumite licențe pot fi puse la dispoziția altor state membre.
               În cadrul acestei categorii, cel mult 19 nave pot fi desfășurate simultan în apele mauritane.
            
         
               (g)
            
            
               Categoria 7 – Nave nefrigorifice de pescuit pelagic:
               
                           Irlanda:
                        
                        
                           15 000 tone
                        
                     În caz de neutilizare, aceste posibilități de pescuit se transferă la categoria 6, conform metodei de alocare prevăzute pentru respectiva categorie. Irlanda informează Comisia, cel târziu până la data de 1 iulie a fiecărui an de valabilitate a protocolului, dacă unele posibilități de pescuit pot fi puse la dispoziția altor state membre.
            
         (2)   Regulamentul (CE) nr. 1006/2008 se aplică fără a se aduce atingere acordului de parteneriat.
   (3)   Dacă cererile de autorizații de pescuit prezentate de statele membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cererile de autorizații de pescuit prezentate de orice alt stat membru în conformitate cu articolul 10 din Regulamentul (CE) nr. 1006/2008.
   (4)   Termenul în care statele membre trebuie să confirme că nu utilizează pe deplin posibilitățile de pescuit alocate în temeiul acordului de parteneriat, conform prevederilor articolului 10 alineatul (1) din Regulamentul (CE) nr. 1006/2008, este stabilit la zece zile lucrătoare, începând de la data la care Comisia informează respectivele state membre că posibilitățile de pescuit nu sunt epuizate.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la data semnării protocolului.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 noiembrie 2015.
      
         
            Pentru Consiliu
         
         
            Președintele
         
         P. GRAMEGNA
      
   
   
      (1)  Regulamentul (CE) nr. 1801/2006 al Consiliului din 30 noiembrie 2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (JO L 343, 8.12.2006, p. 1).
   
      (2)  Protocol de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (a se vedea pagina 3 din prezentul Jurnal Oficial).
   
      (3)  Decizia (UE) 2015/2191 a Consiliului din 10 noiembrie 2015 privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (a se vedea pagina 1 din prezentul Jurnal Oficial).
   
      (4)  Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare, de modificare a Regulamentelor (CEE) nr. 2847/93 și (CE) nr. 1627/94 și de modificare a Regulamentului (CE) nr. 3317/94 (JO L 286, 29.10.2008, p. 33).